ବେଙ୍ଗାଲୁରୁଃ ଅଷ୍ଟ୍ରେଲିଆ ଟିମ୍ କ୍ୟାପଟେନ୍ ଆରୋନ୍ ଫିଞ୍ଚ୍ ଟିମ୍ ଇଣ୍ଡିଆ ଅଧିନାୟକ ବିରାଟ୍ କୋହଲିଙ୍କୁ ନେଇ ବଡ଼ ବୟାନ୍ ଦେଇଛନ୍ତି। ଫିଞ୍ଚ୍ କୋହଲିଙ୍କୁ ଦିନିକିଆର ଅଲ୍ ଟାଇମ୍ ଶ୍ରେଷ୍ଠ ଖେଳାଳି ଆଖ୍ୟା ଦେଇଛନ୍ତି। ସେହିପରି ଫିଞ୍ଚ୍ ମଧ୍ୟ ଟିମ୍ ଇଣ୍ଡିଆର ଭାଇସ୍-କ୍ୟାପଟେନ୍ ରୋହିତ୍ ଶର୍ମାଙ୍କୁ ଦିନିକିଆର ଟପ୍-୫ ବ୍ୟାଟ୍ସମ୍ୟାନଙ୍କ ମଧ୍ୟରେ ସାମିଲ୍ କରିଛନ୍ତି।
ରୋହିତ୍ ତୃତୀୟ ଦିନିକିଆରେ ୧୧୯ ରନର ଇନିଂସ୍ ଖେଳିଥିଲା, ଯାହା ତାଙ୍କ କ୍ୟାରିୟରର ୨୯ତମ ଶତକ। କୋହଲି ୯୧ ବଲରେ ୮୯ ରନ୍ କରିଥିଲେ। ଦୁହେଁ ୧୩୭ ରନର ଭାଗୀଦାରୀ କରି ଭାରତକୁ ତୃତୀୟ ଦିନିକିଆରେ ସହଜ ବିଜୟ ଦେଇଥିଲେ। ଫିଞ୍ଚଙ୍କ କହିବା ଅନୁଯାୟୀ, ଓପନିଂ ବ୍ୟାଟ୍ସମ୍ୟାନ୍ ଶିଖର ଧୱନଙ୍କ କାନ୍ଧରେ ଆଘାତ ଲାଗିବା କାରଣରୁ ବ୍ୟାଟିଂ କରିବାକୁ ଆସିନଥିଲେ। ଏହା ସତ୍ତ୍ୱେ ଉଭୟ ବିରାଟ୍ ଓ ରୋହିତଙ୍କ ଇନିଂସ୍ ବଳରେ ଭାରତ ୨୮୭ ରନର ଲକ୍ଷ୍ୟକୁ ସହଜରେ ହାସଲ କରିନେଇଥିଲା।
